Ελληνική Ποδοσφαιρική Ομοσπονδία

Η Ελληνική Ποδοσφαιρική Ομοσπονδία (Ε.Π.Ο.) αποτελεί τον ανώτατο οργανισμό διοίκησης του ποδοσφαίρου στην Ελλάδα. Ιδρύθηκε στις 14 Νοεμβρίου του 1926 και λειτουργεί ως νομικό πρόσωπο ιδιωτικού δικαίου (Ν.Π.Ι.Δ.) μη κερδοσκοπικού χαρακτήρα. Είναι μέλος της FIFA από το 1927 και της UEFA από το 1954. Η ΕΠΟ έχει την ευθύνη διοργάνωσης του πρωταθλήματος της Γ΄ Εθνικής ερασιτεχνικής κατηγορίας. Ακόμα διοργανώνει το Κύπελλο Ελλάδας, το Κύπελλο Ερασιτεχνών και τα πρωταθλήματα των μεικτών ομάδων ενώσεων στις κατηγορίες νέων, παίδων και προπαίδων, όπου γίνεται η προεπιλογή για τα αντιπροσωπευτικά συγκροτήματα της χώρας. Τέλος αποτελεί και τη διοίκηση των εθνικών ομάδων ανδρών, γυναικών και νέων. Επίσης, έχει την αρμοδιότητα να υποβάλλει αιτήσεις στην παγκόσμια (FIFA) και ευρωπαϊκή (UEFA) συνομοσπονδία, με σκοπό την ανάληψη και τη διεξαγωγή διεθνών και διασυλλογικών διοργανώσεων. Έχει αναλάβει την διεξαγωγή τελικών του Κυπέλλου Πρωταθλητριών και του Τσάμπιονς Λιγκ, αλλά και του Κυπέλλου Κυπελλούχων, ενώ έχει φιλοξενήσει και τα τελικά του Ευρωπαϊκού Πρωταθλήματος Νέων. Μέλη της ΕΠΟ αποτελούν όλες οι ενώσεις επαγγελματικού ποδοσφαίρου και ερασιτεχνικών ποδοσφαιρικών σωματείων, αλλά και ποδοσφαίρου σάλας, οι οποίες μετέχουν στη Γενική Συνέλευση διά των αντιπροσώπων τους. Τα μέλη του Διοικητικού Συμβουλίου της ΕΠΟ εκλέγονται από τη ΓΣ και την ΕΕΠ Α΄ Εθνικής (Super League Ελλάδα), εκτός από τους προέδρους των ΕΕΠ.

 Στις 14 Νοεμβρίου του 1926, οι Ενώσεις Ποδοσφαιρικών Σωματείων Αθηνών, Πειραιώς και Μακεδονίας-Θράκης, αποφάσισαν από κοινού την ίδρυση της Ελληνικής Ποδοσφαιρικής Ομοσπονδίας, έπειτα από έγκριση του Συνδέσμου Ελληνικών Αθλητικών Γυμναστικών Σωματείων (ΣΕΑΓΣ) που έως τότε αποτελούσε το κύριο όργανο διοίκησης του αθλήματος στην Ελλάδα. Ένα χρόνο αργότερα, το 1927, γίνεται μέλος της Διεθνούς Ποδοσφαιρικής Ομοσπονδίας (FIFA) και το 1954 ένα από τα πρώτα της Ένωσης Ευρωπαϊκών Ποδοσφαιρικών Ομοσπονδιών (UEFA). Το πρώτο διοικητικό συμβούλιο απαρτιζόταν από τον Πρόεδρο Απόστολο Νικολαΐδη, τον Αντιπρόεδρο Ν. Καμπέρο, τον γενικό γραμματέα Ευ. Σταμάτη, τον ταμία Α. Καμπουρόπουλο και το μέλος Περ. Πετράκο. Το 2006 η FIFA απέβαλε την ΕΠΟ από μέλος της, εξαιτίας κατάργησης της διάταξης άρθρου του νόμου που αφορούσε το αυτοδιοίκητο. Η ιδιότητα μέλους επανήλθε με την εκ νέου επαναφορά της συγκεκριμένης διάταξης. Πρόεδρος της Ομοσπονδίας διετέλεσε ως το Δεκέμβριο του 2008 ο Βασίλης Γκαγκάτσης, που εξελέγη για τρίτη συνεχή θητεία χωρίς αντίπαλο στις αρχαιρεσίες της 4ης Οκτωβρίου του 2008. Ο Β. Γκαγκάτσης παραιτήθηκε στις 11 Δεκεμβρίου του 2008. Νέος πρόεδρος εξελέγη στις 24 Ιανουαρίου του 2009 ο Σοφοκλής Πιλάβιος. Από τις 6 Οκτωβρίου του 2012 μέχρι την παραίτησή του στις 23 Δεκεμβρίου του 2014, πρόεδρος της ΕΠΟ ήταν ο Γιώργος Σαρρής. Από τις 23 Ιανουαρίου του 2015, πρόεδρος της ΕΠΟ ήταν ο Γιώργος Γκιρτζίκης. Ακολούθησε η προεδρία του Βαγγέλη Γραμμένου ο οποίος μετά από παρέμβαση της ΦΙΦΑ-ΟΥΕΦΑ καθαιρέθηκε. Από τις 27 Μαρτίου 2021 νέος πρόεδρος της ΕΠΟ ανέλαβε ο Θοδωρής Ζαγοράκης, ο οποίος στις 7 Σεπτεμβρίου παραιτήθηκε και τη θέση ανέλαβε ο Παναγιώτης Δημητρίου. Από την 1η Ιουνίου 2022 πρόεδρος της ΕΠΟ είναι ο Τάκης Μπαλτάκος. Η λειτουργία της Ελληνικής Ποδοσφαιρικής Ομοσπονδίας βασίζεται στη Γενική Συνέλευση, το Διοικητικό Συμβούλιο και την υπ' αυτώ Εκτελεστική Γραμματεία, την Εξελεγκτική Επιτροπή και τα Δικαιοδοτικά Πειθαρχικά όργανα. Τη Γενική Συνέλευση απαρτίζουν όλα τα μέλη της Ελληνικής Ποδοσφαιρικής Ομοσπονδίας. Είναι υπεύθυνη για την τροποποίηση και έγκριση του Κανονισμού Αγώνων Ποδοσφαίρου (ΚΑΠ) και λειτουργεί ως εξής: Τακτική (Ιούνιος) ΈκτακτηΕκπροσώπησηΜέλη: Οι εκπρόσωποι των 53 τοπικών Ενώσεων Ποδοσφαιρικών Σωματείων Οι εκπρόσωποι των ομάδων που συμμετέχουν στη Super League Ελλάδα (14 ομάδες) Τρείς εκπρόσωποι από την Ένωση Επαγγελματικού Ποδοσφαίρου Α2 & Β΄ Εθνικής Κατηγορίας Ο πρόεδρος της Πανελλήνιας Ένωσης Ποδοσφαιρικών Σωματείων Σάλας Ο πρόεδρος του δ.σ. της Πανελλήνιας Ένωσης Προπονητών ΠοδοσφαίρουΔυνητικά μέλη: Ο πρόεδρος και ένας μέλος του δ.σ. της Πανελλήνιας Ένωσης Σωματείων Γυναικείου Ποδοσφαίρου Ο πρόεδρος της Πανελλήνιας Ένωσης Σωματείων Ποδοσφαίρου Άμμου Ο πρόεδρος και ένα μέλος του δ.σ. του Πανελλήνιου Συλλόγου Αμοιβόμενων Ποδοσφαιριστών Ο πρόεδρος της Πανελλήνιας Ένωσης ΔιαιτητώνΠηγή: ΕΠΟ Το Διοικητικό Συμβούλιο, αποτελεί το ανώτατο διοικητικό όργανο της ΕΠΟ και αποτελείται από 17 μέλη. Σε αυτό συμμετέχει ο Πρόεδρος που εκλέγεται από τη Γενική Συνέλευση, ο Αναπληρωτής Πρόεδρος που προέρχεται από τις Ενώσεις Ποδοσφαιρικών Σωματείων, ο Πρόεδρος της Πανελλήνιας Ένωσης Διαιτητών ως μέλος, ο εκάστοτε πρόεδρος της ΕΕΠ Α΄ Εθνικής που καταλαμβάνει τη θέση του Α΄ Αντιπροέδρου, ο Ταμίας που προέρχεται από τις Ενώσεις Ποδοσφαιρικών Σωματείων, ο εκάστοτε πρόεδρος της Super League που καταλαμβάνει τη θέση του Β΄ Αντιπροέδρου, ο εκάστοτε πρόεδρος της Super League 2 ως μέλος, μία γυναίκα ως μέλος, τρείς εκπρόσωποι της Super League που καταλαμβάνουν θέσεις μελών και έξι εκπρόσωποι που προέρχεται από τις Ενώσεις Ποδοσφαιρικών Σωματείων ως μέλη. Τρέχουσα σύνθεση Εξελεγκτική Επιτροπή Ανεξάρτητοι ελεγκτές Επιτροπή Ιδιότητας Μεταγραφών Κεντρική Επιτροπή Διαιτησίας (Κ.Ε.Δ.), πρόεδρος: Γιώργος Καραμελίδης Πρωτοβάθμιο Όργανο Αδειοδότησης Ομάδων Επιτροπή Εφέσεων Αδειοδότησης Ομάδων Πειθαρχική Επιτροπή Επιτροπή Εφέσεων Διαιτητικό Δικαστήριο Ποδοσφαίρου Τακτικό Εφέσεων Εκτελεστική Επιτροπή (Ε.Ε.) Επιτροπή Κυπέλλου (Επαγγελματικών / Ερασιτεχνικών Ομάδων) Επιτροπή Γυναικείου Ποδοσφαίρου δεν περιλαμβάνονται οι χρηματοδοτήσεις του ίδιου διαστήματος και συνολικού ύψους 18,786 εκατομμυρίων ευρώ, τις οποίες μέσω ΕΠΟ η UEFA παρέχει ετησίως σε συλλόγους της Σούπερ Λιγκ (και από την περίοδο 2009-10 σε κάποιους της Φούτμπολ Λιγκ επιλογής από την ΕΠΟ) για την ανάπτυξη των τμημάτων υποδομής όσων την προηγούμενη χρονιά δεν μετείχαν στις δύο ευρωπαϊκές διοργανώσεις (υπό το σκεπτικό να το επιτύχουν μακροπρόθεσμα). Τα κριτήρια καθορισμού του ύψους χρηματοδότησης προς το συνεταιρισμό σωματείων (λίγκα) που διοργανώνει κάθε ευρωπαϊκό πρωτάθλημα Α' κατηγορίας, είναι τελείως διαφορετικά από εκείνα για τις εθνικές ομοσπονδίες και σε αντίθεση με τη δική τους περίπτωση, τα ποσά εμφανίζουν σημαντικές διαφορές μεταξύ των χωρών. δεν περιλαμβάνονται οι χρηματοδοτήσεις που η UEFA παρείχε μέσω ΕΠΟ σε ελληνικούς συλλόγους των οποίων ποδοσφαιριστές μετείχαν με τις εθνικές τους στην προκριματική και τελική φάση Ευρωπαϊκών πρωταθλημάτων. Στην ομοσπονδία έχουν προεδρεύσει οι εξής παράγοντες του ποδοσφαίρου ή/και γενικότερα του αθλητισμού: